રાજકોટ :. બહુ ગાજેલી હાઈસિકયોરીટી નંબર પ્લેટ ફીટ કરાવવા પાછળ તમામ વાહનોનો ડેટાબેઝ રાષ્ટ્રીય કક્ષાએ એક સોફટવેર હેઠળ આવરી લઈ ચોરી, વાહનોની ગેરકાયદે હેરાફેરી, ગુન્હાખોરી, આતંકવાદ નાથવા સહિતનો વિશાળ ઉદ્દેશ રહેલો છે, પરંતુ આ ઉદ્દેશ્ય સિદ્ધ થવા પાછળ અનેક સમસ્યાઓ નડતરરૂપ બની રહી છે. એક અગ્રગણ્ય ડીલરના કથન મુજબ હાઈસિકયોરીટી પ્લેટમાં એડવાન્સ સિસ્ટમ એટલે કે માઈક્રોચીપ કે ઈલેકટ્રોનીકસ બારકોડ કશુ છે જ નહિ? તો આ પ્રોજેકટ ખરા અર્થમાં યથાર્થ છે કે કેમ ? તેના સામે પ્રશ્ન રહેલો છે.